कुछ दिनों पहले मुझे बैंगलोर के शंगरीला होटल में सीएक्सओ की एक सेमीकंडक्टर मीटिंग में भाग लेने का मौका मिला। मेरे पहुंचने से पहले ही वह छोटा सा हाॅल लगभग खचाखच भर चुका था। सौभाग्ये से कार्यक्रम के आयोजकों ने मेरे लिये मंच के बिल्कुल सामने एक सीट रखी थी। आमतौर पर किसी भी कार्यक्रम में देर से पहुंचने वालों को अंतिम पंक्ति में ही स्थान मिलता है। बहरहाल मैं सबसे आगे की पंक्ति में बैठी और प्रारंभ हो चुकी पैनल चर्चा पर अपना ध्यान केंद्रित किया। चर्चा सेमीकंडक्टर उद्योग में उभर रही नई संभावनाओं और भारत कैसे इस क्षेत्र में अपने पांव जमा सकता है, पर केंद्रित थी। मैंने मुस्कुराते हुए खुद को अपने-अपने क्षेत्र के विशेषज्ञों, जिनमें एक आईआईटी प्रोफेसर, कुछ एनआरआई उद्योगपति और कुछ काॅर्पोरेट निवेशक शामिल थे, द्वारा प्रेषित किये जा रहे ज्ञान और जानकारी को लेने के लिये तैयार किया।